שו"ת רשב"ץ (תשב"ץ)/חלק ג/קצו
ענין קצו:

תנס.
כתבכם ראיתי וזה הוא מה שראוי להשיב עליו ואתם צריכים אליו.
שכיב מרע שאמר הלואתי לפלוני אינו צריך למעמד שלשתן אע"ג דקי"ל דמלת' דליתיה בבריא ליתיה בשכיב מרע כבר פי' בגמרא דהא כיון דאיתיה בבריא זו במעמד שלשתן בשכיב מרע דבריו קיימין אפי' בלא מעמד שלשתן אי נמי הואיל ויורש יורשה זוכה בה מקבל מתנה כדאיתא בפרק מי שמת (קמ"ח ע"א) מ"מ אם הנכסים אינם מספיקים לפרעון כתובת האלמנה היא קודמת שהרי כל נכסיו מטלטלי אגב מקרקעי הם משועבדין לכתובתה ואפי' מלוה היא משועבדת לכתובתה כמו שכתב הריא"ף ז"ל בפרק האשה שנפלו לה נכסי' ואינו יכול לאבד זכותה ואע"פ שבפניה צוה ושתקה לא הפסידה מפני שתיקתה שאינה מפסדת מפני שתיקתה אלא כשכתב כל נכסיו לבניו ועשאה שותף בין הבנים כדאיתא בפ' יש נוחלין (קל"ב ע"ב) ובפ' מי שמת (ק"נ ע"ב) אבל אם לא כתב כל נכסיו ושייר כל שהוא אע"פ שעשאה שותף עמהם לא אבדה כתובתה כמו שנז' שם וכ"ש אם כתב נכסיו לאחרים אלא שב"ד משביעין אותה ומחרימין בב"ה אם יש נכסים יותר מה שנמצאו לו ואם יש בנכסים כדי כתובתה תגבה אותם ואם יש יותר תגבה בעלת המתנה מה שצוה שינתן לה והיא קודמת אל היורשים ואם לקח שר העיר דבר מהנכסי' אין ההפסד על האלמנ' כי אם על שאר הנכסי' אחר שתהא נפרעת: